《赠蔡观察遇庆沾恩 其二》
明代·孙继皋

频年普庆国恩纡，再世疏荣品服殊。赤手向烦支半壁，苦心新得奠三吴。

鲸波大海全消浸，麟阁中朝好画图。欲拟清风腾巷颂，野人何以贲吁谟。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。